Freopedia

Freopedia QR kodeak Fremantle inguruko lekuetan (Mendebaldeko Australia) ezartzeko proiektu gisa hasi zen, jendea Wikipediako artikuluekin lotzeko. Orduz geroztik, WikiTown proiektu bihurtu da, gure Herripedia horien pareko.

Jatorrizko ideia Galeseko Monmouth herriko Monmouthpediatik etorri zen.

Fremantle mota horretako proiektu bat duen Australiako lehen hiria izan zen, eta, beraz, ibilbide birtuala bere leku historikoetan barrena QR kode eta Wikipediaren bidez eskaini zuen lehena."Fremantle's heritage enters the digital age". Local Government Focus. LG FOCUS (AUS). June 2013. ISSN 0819-470X. Archived from the original on 25 March 2016. Retrieved 6 July 2014. Fremantleko bisitariak oinez ibiltzera animatzen zituzte, telefono adimendun batekin,hirian egindako mapa baten laguntzaz. Ondare kulturalaz gozatzeko ibilbideak prestatu zituzten eta ibilbideetan zehar Wikipediara bideratzen zituzten QR kodeak paratu zituzten.

Wikitown proiektuaren aurkezpen ofiziala W D Moore & Co biltegian egin zen, 2013ko maiatzaren 26an."Fremantle's heritage enters the digital age". Local Government Focus. LG FOCUS (AUS). June 2013. ISSN 0819-470X. Archived from the original on 25 March 2016. Retrieved 6 July 2014. Fremantle Arts Centre eta Round House guneak landuko ziren artikuluen lehen multzoan sartu ziren.

Wikipediarako edukiak sortzea eta proiektuaren indar eragilea editore wikilari boluntarioen lanetik etorri zen. Ondoren, tokiko talde anitz, elkarte kultural eta laguntzaile anonimoek lagundu zioten proiektuari, baina proiektuaren edukia sortzea eta mantentzea ohiko wikilari boluntarioen esku geratu zen etorkizunerako. Fremantle Elkarteko, Notre Dame Australiako Unibertsitateko eta Fremantleko Portuko Agintaritzako boluntarioek instalatu zituzten QR kodedun plakak. Azken horiek beren zortzi plaka ekoitzi zituzten, plastiko urdinezkoak, eta Victoria Quay eta Itsas Museoaren inguruan daude (2014tik aurrera).

Fremantle Society eta Wikimedia Australia lankidetzan aritu ziren, Fremantle hiriaren, Estatuko Erregistroen Bulegoaren, Fremantleko Enpresa Hobekuntzako Barrutiaren, Fremantleko Portuko Agintaritzaren eta Fremantleko beste erakunde batzuen laguntzarekin."Fremantle's heritage enters the digital age". Local Government Focus. LG FOCUS (AUS). June 2013. ISSN 0819-470X. Archived from the original on 25 March 2016. Retrieved 6 July 2014."Australian first for Fremantle heritage". City of Fremantle. May 2013. Archived from the original on 23 November 2013. Retrieved 12 December 2013. Proiektua Ondare Kontseiluaren Western Australian Heritage Awards 2014 sarietan finalista izan zen, eta Toodyaypedian antzeko proiektu bat sortzeko inspirazioa eman zuen.

 Erreferentziak 

 Kanpo estekak 

  Freopedia project page.
  Freopedia Heritage Tour-eko mapa, QR kodeen kokapenak erakusten, 2014ko maiatzean.

Kategoria:Herripedia
Kategoria:Australiako kultura